સલામતીનો મુદ્દો તો સ્વાભાવિક છે કે પહેલી પ્રાથમિકતા હોય, તેમાં પણ જો તમે સ્ત્રી હો તો તો ખાસ. સલામતીની દૃષ્ટિએ બધી જગ્યાઓ ઉત્તમ નથી હોતી. કેટલીક જગ્યાઓ દિવસ દરમ્યાન સલામત હોય, પણ રાતનાં અંધારાં ઉતરતાં જ એ સલામતી પણ હોલવાઈ જાય છે. જેમકે પોંડુચેરીમાંનું ઑરોવિલ બહુ જ સલામત ગણાય છે, પણ રાત્રે નહીં. રસ્તાઓમાં દીવા નથી હોતા અને માણસો ઉપરાંત જોખમી જાનવરો પણ સામે રસ્તા પર મળી જઈ શકે છે. કેટલીક જગ્યાઓએ તમને ઘણાં સારાં સલામતી પગલાંની મદદ મળી શકે છે. જેમકે, મુંબઈની લોકલ ટ્રેનોમાં સ્ત્રીઓના ડબ્બામાં વહેલી સાંજથી કરીને રાત સુધી પોલીસ સાથે રહે છે. આ મારો ખુદનો અનુભવ છે. હું આખી યાદી અહીં ઠલવી નહીં નાખું, પણ તમે તમારાં સંશોધનના આધારે જરૂરી નિર્ણય લઈ શકો છો. આ ડુંગરા દૂરથી બધું જ બહુ પ્રતિકુળ દેખાઈ શકે છે.